Stade de France

Stade de France nacionalni stadion Francuske koji se nalazi u općini Saint-Denis, sjeverno od Pariza. S kapacitetom od 81,338 sjedećih mjesta, Stade de France je šesti stadion po veličini u Europi, a za svoje međunarodne utakmice koriste ga nogometna i ragbijaška reprezentacija Francuske. Stadion je izgrađen za FIFA Svjetsko prvenstvo 1998, a sam naziv predložio je Michel Platini. Stade de France je stadion četvrte kategorije prema UEFA-inim standardima, a osim nogometnih natjecanja, stadion je bio domaćin ragbijaškim i atletskim natjecanjima. Osim za sportska natjecanja, stadion služi i kao koncertna lokacija, a među izvođače koji su svirali na stadionu spadaju Roger Waters, The Rolling Stones, U2, Céline Dion, Muse, Beyoncé, Jay Z, Rihanna, Coldplay, Eminem, Lady Gaga, Paul McCartney, Madonna i Mylène Farmer. Stadionom upravlja Konzorcij Stade de France.